**ΔΕΛΤΙΟ ΤΥΠΟΥ – 1ο ΕΠΑ.Λ. ΝΕΑΣ ΙΩΝΙΑΣ ΜΑΓΝΗΣΙΑΣ**

**1ο ΕΞΕΤΑΣΤΙΚΟ ΚΕΝΤΡΟ ΜΑΓΝΗΣΙΑΣ ΠΑΝΕΛΛΑΔΙΚΩΝ ΕΞΕΤΑΣΕΩΝ ΕΠΑ.Λ. 2024**

Η Λυκειακή Επιτροπή Εξετάσεων του 1ου ΕΠΑ.Λ. Νέας Ιωνίας Μαγνησίας ενημερώνει τους υποψηφίους των Πανελλαδικών εξετάσεων ΕΠΑ.Λ. 2024 που πρόκειται να εξεταστούν στο σχολείο μας, καθώς και τις οικογένειές τους, ότι έχουν γίνει όλες οι απαραίτητες προετοιμασίες για την ομαλή διεξαγωγή των εξετάσεων.

Ειδικά για την πρώτη μέρα των εξετάσεων (Πέμπτη 30/05/2024) οι υποψήφιοι θα πρέπει να προσέλθουν στο Εξεταστικό Κέντρο, το αργότερο μέχρι τις 07:45, ώστε να γίνει ενημέρωσή τους και η κατανομή τους στις αίθουσες. Τις επόμενες ημέρες των εξετάσεων θα πρέπει να προσέρχονται το αργότερο στις 8:00.

Να υπενθυμίσουμε εξάλλου (σύμφωνα με την αντίστοιχη εγκύκλιο) ότι **οι υποψήφιοι:**

* Προσερχόμενοι στις αίθουσες εξετάσεων επιτρέπεται να φέρουν μαζί τους **στυλό** ΜΟΝΟ ανεξίτηλης μελάνης (μαύρο ή μπλέ), μολύβι, γομολάστιχα, γεωμετρικά όργανα και μπουκαλάκι με νερό ή αναψυκτικό. ΤΟ ΜΟΛΥΒΙ γενικά ΔΕΝ επιτρέπεται στις απαντήσεις, παρά ΜΟΝΟ αν το διευκρινίζουν οι οδηγίες των θεμάτων.
* Γίνονται δεκτοί στις εξετάσεις με βασικά αποδεικτικά στοιχεία το Δελτίο Εξεταζόμενου και την ταυτότητα ή το διαβατήριο ή άλλο αποδεικτικό στοιχείο ταυτότητας που φέρει φωτογραφία.
* Επίσης, κατά την είσοδό τους στην αίθουσα εξέτασης, δεν επιτρέπεται να έχουν μαζί τους βιβλία, τετράδια, σημειώσεις, διορθωτικό υγρό ή ταινία (blanco), κινητά τηλέφωνα, υπολογιστικές μηχανές, ηλεκτρονικά μέσα μετάδοσης ή αποθήκευσης πληροφοριών ή επικοινωνίας (mp3, smartwatch, κτλ) ή οτιδήποτε θα μπορούσε να θεωρηθεί ότι δολιεύεται τις εξετάσεις.
* **Ειδικά για τα κινητά τηλέφωνα επισημαίνουμε ότι η κατοχή κινητού, έστω και απενεργοποιημένου μέσα στην αίθουσα συνιστά επαρκή λόγο μηδενισμού υποψηφίου.**

Η προσέλευση στο σχολείο μας γίνεται με την αστική γραμμή Νο 2 (προέκταση), της οποίας τα δρομολόγια αναχωρούν από την αφετηρία σύμφωνα με τον παρακάτω πίνακα:

|  |
| --- |
| **1ο ΕΠΑ.Λ. Ν.ΙΩΝΙΑΣ** |
| **ΗΜΕΡΑ** | **ΗΜ/ΝΙΑ** | **Νο 2 ΑΠΟ ΑΦΕΤΗΡΙΑ**  |
| ΠΕΜΠΤΗ | 30/05/2024 | 7.00, 7.20, 7.30 |
| ΣΑΒΒΑΤΟ | 1/06/2024 | 7.10, 7.40 |
| ΔΕΥΤΕΡΑ | 3/06/2024 | 7.00, 7.20, 7.30 |
| ΤΕΤΑΡΤΗ | 5/06/2024 | 7.00, 7.20, 7.30 |
| ΤΡΙΤΗ | 11/06/2024 | 7.00, 7.20, 7.30 |
| ΠΕΜΠΤΗ | 13/06/2024 | 7.00, 7.20, 7.30 |
| ΠΑΡΑΣΚΕΥΗ | 14/06/2024 | 7.00, 7.20, 7.30 |
| ΔΕΥΤΕΡΑ | 17/06/2024 | 7.00, 7.20, 7.30 |

και η οποία τερματίζει στην είσοδο του κτιριακού συγκροτήματος.

Τέλος, το σχολικό κυλικείο θα είναι **ανοικτό** κατά το χρονικό διάστημα διεξαγωγής των Πανελλαδικών Εξετάσεων. Οι υποψήφιοι μπορούν να φέρουν μαζί τους νερό ή αναψυκτικό (τα οποία επιτρέπονται κατά τη διάρκεια της εξέτασης).

Ευχόμαστε καλή επιτυχία στις προσπάθειες όλων.

Η Λυκειακή Επιτροπή Εξετάσεων του 1ου Ε. Κ. ΜΑΓΝΗΣΙΑΣ ΕΠΑ.Λ. 2024